Държавен вестник, бр. 16, 2016 г., стр. 77

БРОЙ  16	
Д Ъ Р Ж А В Е Н  В Е С Т Н И К 	
СТР.  77  
тификатори 11394.1825. 35, 36, 38, 39, 41, 42, 43, 44, 
48, 50, 61, 82, 108, 109, 110, 112, 115, 116, 139, 141, 
142, 143, 144, 146, 147, 148, 150, 152, 153, 154, 155, 
194, 195, 196, 199, 200, 201, 205, 206, 207, 230, 232, 
281, 290, 291, 293, 294, 295, 299, 338, 348, 350, 374, 
375, 378, 379, 380, 406, 444 и съсобственик с трети 
лица на имоти с идентификатори 11394.1825.83, 
404, 391 съгласно приложените документи за 
собственост и скици от СГКК – София. 
Със собствениците на имоти с идентифика-
тори 11394.1825.140, 414, 59 е сключен договор, с 
който последните дават съгласие и овластяват 
„Нова Владая“ – ООД, да извърши от тяхно име 
действия, свързани с изработване, съгласуване и 
одобряване на ПУП, който да включва и собст-
вените им имоти, с цел след влизане в плана да 
получат равностоен урегулиран поземлен имот. 
В обхвата на проекта попадат и имоти – соб-
ственост на трети лица. С оглед изискването на 
чл. 108, ал. 5 ЗУТ за целесъобразно устройване 
на територията и изискването на чл. 15 ЗУЗСО 
за обхващане в значителна степен на имотите, 
попадащи в далекоперспективна зона при урегу-
лирането им преди 2020 г., тези имоти също са 
включени в проекта. 
Имотите – предмет на плана, попадат в 
територия, определена за далекоперспективно 
развитие – Вилна зона (Жвд). 
Устройството и застрояването на тези имоти 
преди 2020 г. е допуснато с Решение № 412 от 
18.07.2013 г. на СОС, с което е спазена нормата 
на чл. 15 ЗУЗСО.
Предвид горното допустимото предназначение 
и параметри на застрояване при урегулиране на 
имотите с предвидено за тях застрояване са тези 
за зона „Жв“. 
Имотите попадат в неурегулирана територия 
с обща площ от около 178 дка. 
Кадастралната карта за територията е одо-
брена със Заповед № РД-18-1 от 3.01.2011 г. на 
изпълнителния директор на АГКК. В скиците е 
вписано: „Трайно предназначение на територията: 
Земеделска“. 
С оглед устройството и застрояването на тери-
торията, предмет на плана, както и определяне 
на необходимите площи за изграждане на обекти 
и съоръжения на техническата инфраструктура, и 
предвид теренните условия, описани в заданието 
и обяснителната записка към проекта, се налага 
изработване на плана по реда на чл. 16 ЗУТ. 
Планът за регулация е изработен върху вляз­
ла в сила кадастрална карта, с което е спазена 
разпоредбата на чл. 16, ал. 2 във връзка с чл. 115, 
ал. 1 и 2 ЗУТ. 
За всеки от имотите в обхвата на плана е оп-
ределен урегулиран поземлен имот, съобразен с 
положението му в местността, но не и с точните 
му кадастрални граници. 
Част от урегулираните поземлени имоти са 
отредени за повече от един имот, което е допус-
тимо в хипотезата, че собственик на имотите 
е едно и също лице и то е изявило съгласие за 
това. С настоящия проект за ПРЗ са образувани 
такива УПИ по съгласие на заявителя за имо-
ти – собственост на същия. 
Образуването на повече на брой УПИ за 
един имот е направено също със съгласие на 
собственика. 
Предназначението на новообразуваните УПИ 
е „За жс“ и „КОО“. 
С ПРЗ са определени необходимите площи 
за изграждане на озеленени площи, обединени в 
зелена система, и на общите мрежи и съоръжения 
на техническата инфраструктура с предвиждане 
на УПИ: „За озеленяване“, „За техническа ин-
фраструктура“, „За ТП“. В обхвата на мрежите 
и съоръженията на техническата инфраструк-
тура влиза и проектираната улична мрежа на 
основание чл. 64, ал. 1, т. 1 и чл. 70, ал. 1 ЗУТ. 
През територията преминава далекопровод 
110 kV и 20 kV, както и водопровод 80 мм СТ, 
които са отчетени и интегрирани в проекта. С 
горното е спазено изискването на чл. 16, ал. 1, 
изр. 1 от ЗУТ. 
За осъществяване на предвиждания на плана 
с влизане в сила на същия собствениците на 
недвижими имоти прехвърлят в полза на общи-
ната процентна част от площта на имотите си, 
определена с плана, но не повече от 25 на сто. 
Процентът редукция, определен с плана, е от 
18,6 % – 19,2 %. 
Изготвени са и са приети с протокол № ЕС-
О-018 от 22.12.2014 г., т. 1, на ОЕСУТ пазарни 
оценки за поземлените имоти преди и след уре-
гулирането им и е прието за доказано спазване 
на изискването на чл. 16, ал. 4, изр. 3 от ЗУТ, а 
именно, че урегулираните поземлени имоти са 
с пазарна стойност, не по-малка от пазарната 
стойност на имотите преди урегулирането им. 
Лицето (изход) към улица на новите УПИ се 
осигурява по новопредвидена улична регулация, 
като същата се обвързва с действаща улична 
регулация. Улична регулация в непосредстве-
на близост до имотите – предмет на плана, е 
одобрена със Заповед № 2972 от 22.10.1964 г., 
Заповед № 283 от 30.05.1975 г., Заповед № РД-09-
50-398 от 13.07.1999 г., Заповед № РД-09-50-1032 от 
12.10.2009 г., Решение № 53 по протокол № 32 от 
10.12.2001 г. на СОС, Решение № 308 по протокол 
№ 82, т. 27, от 28.05.2015 г. на СОС. 
С горното е спазено изискването на чл. 14, ал. 3, 
т. 1 и ал. 4 ЗУТ и са осигурени общите улични 
мрежи като част от техническата инфраструктура. 
С плана за застрояване е предвидено изграж-
дане на 2-етажни едно- и двуфамилни жилищни 
сгради и групи от жилищни сгради при макс. 
Кк=7 м и 2-етажни сгради за комплексно об-
ществено обслужване при макс. Кк=7 м. 
Застрояването се одобрява при спазване изис-
кванията за разстояния по чл. 32, 33, 34 и 35 ЗУТ. 
Предвижда се застрояване в отделни УПИ 
на съоръжения на инженерната инфраструкту-
ра – сондажни кладенци в имоти – собственост на 
заявителя, с оглед обезпечаване на възможността 
за алтернативно водоснабдяване. 
С ПЗ се предвижда изграждане на трансфор-
маторни постове, за които се урегулират отделни 
УПИ с предназначение „за ТП“ при спазване 
нормите на чл. 91, ал. 1 и 3 ЗУТ. 
Предвид горното с проекта за план за за-
строяване не се допускат намалени разстояния 
към съседни имоти и/или сгради, включително 
през улица.
Застрояването е съобразено със сервитута 
на далекопровода с високо напрежение, както и 
със сервитута на водопровода, преминаващ през 
територията.